Cuneiform Tablet Kt 91/k 352 (AKT 8 17)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na en-nam-a-šùr ù da-dí-a qí-bi₄-ma um-ma e-la-ma-ma 15 ma-na KÙ.BABBAR ni-is-ḫa-sú DIRI kà-ar-wa-a na-áš-a-ku-nu-tí 15 GÍN KÙ.GI ni-is-ḫa-sú DIRI 0.66666 ma-na KÙ.BABBAR ni-is-ḫa-sú DIRI a-šur-mu-ta-pì-il₅ na-áš-a-ku-nu-tí <big_gap> 0.66666 ma-na KÙ.BABBAR a-na a-šur-ta-ak-lá-ku DUMU lu-ra-áb-a-ku dí-na-ma ṭup-pá-am ša ḫu-bu-li-a er-ša-šu šu-ma šu-ut lá-šu-ú e-lá-lí DUMU sú-a-a ša-zu-uz-tù-šu 0.66666 ma-na KÙ.BABBAR a-na a-lá-ḫi-im DUMU e-na-aḫ-DINGIR šu-uq-lá-šu-ma 1 ma-na KÙ.BABBAR er-ša-šu-ma ša li-bi₄-šu a-na li-bi₄ ša É A.BA ša ba-ri-ni ša a-lá-ḫi-im ú i-a-tí i-dá-šu ú té-er-ta-ku-nu li-li-kam šu-ma a ma-lá té-er-tí pá-ni-tim ša áš-pu-ra-ku-nu-tí-ni 30 ma-na KÙ.BABBAR ší-ma-am ta-áš-a-ma-nim ŠÀ.BA ša 1 ma-na ší-ma-am ša a-ki-dí-é ša-ma-nim a-na a-ni-im KÙ.BABBAR AN.NA ša-ma-nim